RoboCop (2014)
RoboCop (bosanski: Robot policajac) je 3D naučno-fantastični, akcijski američki film koji je režirao José Padilha. Robocop (2014) je remake verzija istoimenog filma iz 1987. godine RoboCop (1987). U filmu glavne uloge imaju Joel Kinnaman kao Robocop te Gary Oldman, Michael Keaton, i Samuel L. Jackson. Screen Gems, amerčka filmska kompanija, je 2005. godine najavila remake, ali je obustavljen godinu dana kasnije. Darren Aronofsky i David Self su bili angažirani za režiju i pisanje filma do 2010. godine, ali je pravljenje filma odgađano nekoliko puta, a José Padilha je potpisao ugovor 2011. godine, čime se krenulo u realizaciju remakea. U martu, 2012. godine, Metro-Goldwyn-Mayer (nasljednik kompanije Orion Pictures do 11. septembra, 2014, tj. studio koji je prvi film producirao iz 1987. godine) objavio je puštanje u promet filma u augustu 2013. godine, ali i taj datum je promijenjen u februar 2014. godine kao datum izdavanja. Glavne uloge su birane od Marta do Jula 2012. godine. Početne fotografije su snimane u Septembru, 2012. godine u Torontu i Vancouveru, sa jos nekim lokacijama poput Hamiltona, Ontaria, i Detroita u SAD-u. Prva premijera filma je bila u Maleziji, Singapuru i Tajvanu 30. Januara 2014. godine. Tek kasnije je 12. Februara 2014. godine, film prikazan u SAD. Film je dobio različite recenzije, od pohvale za izvedbu, ažuriranje i stil te političke i medijske satire, koja se nalazi u njemu. Ali kritike u poređenju sa orginalnim filmom su bile vezane za nedostatak nasilja, društvene satire te razvoja karaktera. RoboCop je zaradio 242. miliona dolara na kino blagajnama širom svijeta, čineći Robocop filmom sa najvećom zaradom u franšizi filmova Robocop.